"ንቀፃሊ ክንሰርሐልካ ንኽእል ኢና፤ግን እዝ እውን እኮ ምሳኻ ይኸይድ እዩ፤ይኸይድን ፈረቓን እምበር" ኢሎም ነታ ዕኹልል ኣቢሎም ኣብ ናይ ባዕላ ቦርሳ ሒዞምዋ ዝፀንሑ ማዕረ ቁመት መሽለጥ ኣቢሎም ቁመተይ ለኪዖም። መግለጺ ስእሊ, ሊቀ ብርሃናት ብርሃነ "እኳ ድኣስ ካባኻ ይነውሕ እምበር" ኢሎም ኣረጋጊፆም። "እዚ ግና ብናተይ ቁመት እየ ሓሲበ ሰሪሐዮ ነይረ፤ ዙሮ ዙሮ ግና ማዕረ ቁመት እምነት ዘለዎ ሰብ እዩ ዝጥቀመሉ። ተጠራጣራይ ሰብ ኣይሓውን፤ ክሕዞ እውን ኣይንደለን" ኢሎም ዓዅሊሎም ናብታ ቦርሳ መለሱዋ። ሊቀ ብርሃናት ብርሃነ ን30ን 40ን ዓማውቲ ኣብ ህንፃ ይሓ ብትርጉም እውን ከምዘገልገሉ ይዛረቡ። ኣብዚ ሕዚ እዋን ግና ቢሮ ባህልን ቱሪዝምን ናይ ባዕሉ ሰባት ኣሰልጢኑ ይሰርሕ'ሎ፤ ንዓይ ተሓሲሞምኒ ብምባል ቅርታኦም ይገልፁ። "ኣብዛ እንዳ ኣቡነ ሃፍፄ (ሓደ ካብቶም ትሳአቱ ቅዱሳን) ቀዳሳይ ወዳሳይ ኮይነ የገልግል ኣለኹ"። ሊቀ ብርሃናት ብርሃነ ገብረየሱስ የቐንየለይ። "ብሰላም የጋንየና፤ መን ኢኻ ዝበልካኒ ስምካ?" ግርማይ ገብሩ "ንበል ኣቡነ ዘሰማያት.
